

# ΕΛΛΗΝΙΚΗ ΔΗΜΟΚΡΑΤΙΑ

# ΔΗΜΟΣ ΑΙΓΑΛΕΩ

# ΔΕΛΤΙΟ ΤΥΠΟΥ

# ΟΛΟΚΛΗΡΩΣΗ ΣΥΝΤΑΞΗΣ ΕΠΙΧΕΙΡΗΣΙΑΚΟΥ ΣΧΕΔΙΟΥ ΓΙΑ ΤΗΝ ΕΞΑΣΦΑΛΙΣΗ ΚΟΙΝΟΧΡΗΣΤΩΝ ΚΑΙ ΚΟΙΝΩΦΕΛΩΝ ΧΩΡΩΝ ΣΤΟ ΔΗΜΟ ΑΙΓΑΛΕΩ

Ο Δήμος Αιγάλεω ανακοινώνει την ολοκλήρωση της Σύνταξης Επιχειρησιακού Σχεδίου για την Εξασφάλιση Κοινοχρήστων και Κοινωφελών Χώρων στο Δήμο Αιγάλεω στο πλαίσιο του Ν. 4759/2020 και με βάση την εγκύκλιο Α.Π. οικ. ΥΠΕΝ/ΔΕΣΕΔΠ/57771/774-14.06.2021 «Τεχνικές Οδηγίες για τη Σύνταξη Επιχειρησιακού Σχεδίου για την Εξασφάλιση των Κοινόχρηστων και Κοινωφελών Χώρων».

Το Επιχειρησιακό Σχέδιο για την Εξασφάλιση Κοινοχρήστων και Κοινωφελών χώρων - Ε.Σ.Ε.Κ.Κ. σύμφωνα με την υπ’ αριθμ. 233.2.3/2022 (ΑΔΑ : Ρ00646Ψ844-ΨΛΥ) απόφαση ένταξης του Διοικητικού Συμβουλίου Πράσινου Ταμείου του Υπουργείου Περιβάλλοντος και Ενέργειας χρηματοδοτήθηκε εξ ολοκλήρου για το ποσό και συγκεκριμένα για τον Άξονα Προτεραιότητας 2 «Αστική Αναζωογόνηση και Λοιπές Δράσεις Περιβαλλοντικού Ισοζυγίου» του Χρηματοδοτικού Προγράμματος «Δράσεις Περιβαλλοντικού Ισοζυγίου» 2021 της Δράσης «Επιχειρησιακό Σχέδιο για την Εξασφάλιση κοινόχρηστων και κοινωφελών χώρων – Ε.Σ.Ε.Κ.Κ.»

Ανάδοχος ανακηρύχθηκε η εταιρεία **«DIADIKASIA BUSSINESS CONCULTING ΣΥΜΒΟΥΛΟΙ ΕΠΙΧΕΙΡΗΣΕΩΝ ΑΝΩΝΥΜΗ ΕΤΑΙΡΕΙΑ»** µε διακριτικό τίτλο **DBC**.

Στόχος του Επιχειρησιακού Σχεδίου για την Εξασφάλιση κοινόχρηστων και κοινωφελών χώρων – Ε.Σ.Ε.Κ.Κ είναι να συμβάλει στην ολοκλήρωση της εφαρμογής του σχεδίου πόλης, μέσω της απόκτησης των χαρακτηρισμένων κοινόχρηστων και κοινωφελών χώρων και προσανατολίζεται στην καταγραφή της υπάρχουσας κατάστασης για τους παραπάνω χώρους για τους οποίους δεν έχει συντελεστεί απαλλοτρίωση. Κατά την υλοποίηση των Υπηρεσιών για τη σύνταξη Επιχειρησιακού Σχεδίου για την εξασφάλιση των Κοινόχρηστων και Κοινωφελών χώρων υλοποιείται:

* Καταγραφή της υπάρχουσας κατάστασης και κατάταξη των χώρων αυτών σε μία (1) από τις τέσσερις κατηγορίες, όπως ορίζει η παρ. 2 του άρθρου 92 του Ν. 4759/2020 και στη συνέχεια ,
* Ιεράρχηση με βάση την αναγκαιότητά τους για τον ευρύτερο πολεοδομικό σχεδιασμό του οικείου δήμου, δημοτικής ενότητας ή δημοτικής κοινότητας, όπως ορίζει η παρ. 5 του άρθρου 92 του ν. 4759/2020.

Τέλος, η υπηρεσία έκλεισε με επιτυχία καθώς εγκρίθηκε από τη Δημοτική Επιτροπή του Δήμου με αριθμό απόφασης 460/2024 ( ΑΔΑ : ΨΓΞΩΩ6Ν-ΝΙ6 ).